Chelonia mydas, utawi Bulus Ijem (ngoko: Bulus Ijo) inggih punika penyu seganten ingkang ukuranipun ageng lan kalebet kulawarga Cheloniidae. Kéwan punika inggih punika spésies mung-mungan saking golongan Chelonia. Kéwan punika gesang ing seganten tropis lan subtropis, mliginipun ing Samodra Atlantik lan Samodra Pasifik. Namanipun kéwan punika dipunpendhet saking lemak awarni ijem ingkang wonten ing sangandhapipun thothok bulus punika.